
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr.132.840/2024

REFERAT DE APROBARE
pentru proiectul de hotărâre privind aprobarea prelungirii termenului contractului de concesiune nr.2.831/2000 încheiat între municipiul Alba Iulia și Stanciu Constantin

Prin proiectul de hotărâre supus spre dezbatere Consiliului Local al municipiului Alba Iulia, propun să se ia în discuție aprobarea prelungirii cu 10 ani începând cu data de 19.01.2025 a termenului contractului de concesiune nr.2.831/2000 încheiat între municipiul Alba Iulia și dl.Stanciu Constantin.


La întocmirea proiectului de hotărâre, s-au avut în vedere următoarele:


Prin cererea înregistrată la Primăria municipiului Alba Iulia sub nr.90.921/2024, dl.Stanciu Constantin solicită prelungirea termenului contractului de concesiune nr.2.831/2000 încheiat între acesta și concedentul municipiul Alba Iulia.

Obiectul contractului de concesiune îl constituie concesionarea unui teren în suprafață de 4 mp destinat edificării unei extinderi la garajul proprietate a petentului Stanciu Constantin, situat în municipiul Alba Iulia, str.Dr.Aurel Lazăr (fostă Crizantemelor), nr.8, în temeiul dispozițiilor Legii nr.50/1991 privind autorizarea executării lucrărilor de construcții(art.15 lit.”e”) și a dispozițiilor HCL nr.298/1999, contractul de concesiune fiind încheiat pentru o perioadă de 25 ani, prețul plătit de concesionar fiind stabilit inițial la suma de 1,97 $/mp/an.


Deoarece termenul contractului de concesiune nr.2.831/2000 expiră la data de 19.01.2025, având în vedere dispozițiile art.306 alin.(3) din OUG nr.57/2019 privind Codul administrativ, Partea I, cu modificările și completările ulterioare, potrivit cărora ”contractul de concesiune de bunuri proprietate publică poate fi prelungit prin acordul de voință al părților, încheiat în formă scrisă, cu condiția ca durata însumată să nu depășească 49 de ani”, precum și dispozițiile art.362 alin.(3), intitulat ”Modalitățile de exercitare a dreptului de proprietate privată a statului sau a unităților administrativ-teritoriale”, din OUG nr.57/2019 privind Codul administrativ, cu modificările și completările ulterioare, potrivit cărora ”Dispozițiile privind darea în administrare, concesionarea, închirierea și darea în folosință gratuită a bunurilor aparținând domeniului public al statului sau al unităților administrativ-teritoriale se aplică în mod corespunzător”, vă propun aprobarea prelungirii termenului contractului de concesiune nr.2.831/2000 pentru o durată de 10 ani.


Vă propun prelungirea contractului de concesiune cu 10 ani având în vedere faptul că în decursul timpului, Consiliul Local, în situații similare, a aprobat doar cu 10 ani prelungirea termenului unor contracte de concesiune asemănătoare cu cel ce face obiectul prezentului proiect de hotărâre.


Pentru stabilirea prețului minim de pornire al renegocierii redevenței, Serviciul Contracte, Patrimoniu a solicitat dlui.Morar Nicolae – evaluator autorizat ANEVAR întocmirea unui raport de evaluare, raport în urma căruia vă propunem ca prețul minim al renegocierii să fie de 16,5 euro/mp/an (66 euro/an).


La redactarea proiectului de hotărâre, au mai fost avute în vedere dispoziţiile  art.129 alin.(2) lit."c", coroborat cu art.129 alin.(6) lit.”b”, ale art.139 alin.(3) lit.”g”, ale art.196 alin.(1) lit.”a”, ale art.306 alin.(3) și ale art.362 alin.(3) din OUG nr.57/2019 privind Codul Administrativ, cu modificările și completările ulterioare.

Pleșa Gabriel Codru
